b'\n_START_ARTICLE_\nShake (tanssi)\n_START_PARAGRAPH_\nShake (suom. \xe2\x80\x9dravistus\xe2\x80\x9d eli \xe2\x80\x9dsheikkaaminen\xe2\x80\x9d) on yksi 1960-luvun alun lyhytik\xc3\xa4isist\xc3\xa4 muotitansseista._NEWLINE_The Shake kuului rocklaulaja Chubby Checkerin tunnetuksi tekemiin muotitansseihin, joista muita ollivat the Twist, the Pony, the Fly ja the Hucklebuck. Shake-tanssi tuli tunnetuksi Yhdysvalloissa vuonna 1963 my\xc3\xb6s sen mukaan nimettyjen laulujen my\xc3\xb6t\xc3\xa4, kuten Sam Cooken \xe2\x80\x9dShake\xe2\x80\x9d ja Laurel Aitkenin \xe2\x80\x9dShake\xe2\x80\x9d._NEWLINE_Shaken tanssimisohje noilta ajoilta kuuluu seuraavasti:_NEWLINE_Aseta toinen jalka tukevasti toisen eteen. Ojenna k\xc3\xa4sivartesi sivuille ja keinu puolelta toiselle samalla kun ny\xc3\xb6kyt\xc3\xa4t p\xc3\xa4\xc3\xa4t\xc3\xa4si. Ravista yl\xc3\xa4vartaloasi lantion kohdalta ja ota silloin t\xc3\xa4ll\xc3\xb6in sivuttaisaskel vuoroin molempiin suuntiin._NEWLINE_Shake-tanssi eli \xe2\x80\x9dsheikkaaminen\xe2\x80\x9d mainitaan muun muassa Kari Kuuvan laulussa \xe2\x80\x9dL\xc3\xa4rv\xc3\xa4tsalo Go-go-go\xe2\x80\x9d vuodelta 1966 sek\xc3\xa4 Kari Peitsamon laulussa \xe2\x80\x9dKauppaopiston naiset\xe2\x80\x9d vuodelta 1977.'